Fiskeristyrelsen har i weekenden bjærget seks kilometer ulovligt garn, der var sat ud i Langelandsbæltet. Garnene repræsenterer en værdi på cirka 60.000 kroner.

Annonce

Langeland: På baggrund af en anmeldelse rykkede Fiskeristyrelsen i weekenden ud for at bjærge ulovlige garn, der skulle være sat ud i Langelandsbæltet. Anmeldelsen viste sig at holde vand, og mandskabet på kontrolskibet Havternen endte med at bjærge ikke mindre end seks kilometer ulovligt garn. - Det er en usædvanlig stor fangst, skriver styrelsen i en pressemeddelelse.

På baggrund af et tip konfiskerede Fiskeristyrelsen seks kilometer ulovligt garn i Langelandsbæltet i weekenden. Foto: Fiskeristyrelsen

Annonce

Lå på 30 meters dybde

Garnene var sat ud i dybhavsruten i Langelandsbæltet fem sømil syd for Spodsbjerg og stod på 30 meters dybde. I alt blev der konfiskeret 66 garn til en anslået værdi af 60.000 kroner, men der røg også andet i myndighedernes net. Ifølge pressemedarbejder i Fiskerstyrelsen, Oliver de Mylius blev der på to anmeldte positioner blev fundet plasticdunke uden ejeridentifikation.

Annonce

Gik efter sårbare fisk